**PIELIKUMS**

Ogres novada pašvaldības domes 17.09.2020. sēdes lēmumam

(protokols Nr.19; 26.§)

*Precizēts ar Ogres novada pašvaldības domes 30.11.2020. sēdes lēmumu*

*(protokols Nr.24; 8.§)*

*Ar Ogres novada pašvaldības domes 17.06.2021. sēdes lēmuma (protokols Nr.11; 11*.) *grozījumiem*

**Jaunveidojamā Ogres novada attīstības programmas 2021.-2027.gadam izstrādes darba uzdevums**

*Izdots saskaņā ar Ministru kabineta 2014.gada 14.jūlija noteikumu Nr.628*

*“Noteikumi par pašvaldību teritorijas attīstības plānošanas dokumentiem”*

*66.punktu*

1. **Jaunveidojamā Ogres novada attīstības programmas 2021.-2027.gadam** (turpmāk – Attīstības programma) **izstrādes mērķis** – izstrādāt Attīstības programmu, kurā noteiktas vidēja termiņa prioritātes un pasākumu kopums jaunveidojamā Ogres novada Ilgtspējīgas attīstības stratēģijā 2021.-2034.gadam izvirzītoilgtermiņa stratēģisko uzstādījumu īstenošanai.

**2. Attīstības programmas izstrādes uzdevumi**

* 1. Novērtēt Ogres novada pašvaldības (administratīvā teritorija noteikta atbilstoši Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 28.punktam) (turpmāk – Pašvaldība) rīcībā esošos resursus (dabas resursi, infrastruktūra, cilvēkresursi), piedāvāt skaidru redzējumu un risinājumus to efektīvākai izmantošanai, sekmēt rīcību un investīciju mērķtiecīgu plānošanu, kas ir pamats Pašvaldības vidēja termiņa budžeta plānošanai, visa veida investīciju piesaisti (pamats valsts atbalsta plānošanai, ārvalstu un vietējo privāto investīciju piesaistei), nodrošināt integrētu pieeju dažādu jomu attīstības un attīstību kavējošu jautājumu risināšanā, ņemot vērā aktuālos Eiropas Komisijas regulu projektus un regulas 2021. – 2027.g. periodam, nacionālā līmeņa, Vidzemes plānošanas reģiona teritorijas attīstības plānošanas dokumentos, Rīgas plānošanas reģiona attīstības plānošanas dokumentos, piemēram, Rīgas plānošanas reģiona ilgtspējīgas attīstības stratēģiju 2014–2030 un Rīgas metropoles areāla attīstības plānā noteikto, kā arī plānojot Attīstības programmu telpiskajā perspektīvē.

*(Ogres novada pašvaldības domes 17.06.2021. sēdes lēmuma (protokols Nr.11;11.*) *redakcijā.)*

* 1. Izvērtēt spēkā esošās Ogres, Ikšķiles, Lielvārdes un Ķeguma teritorijas attīstības plānošanas dokumentus, nepieciešamības gadījumā tos izmantojot Attīstības programmas izstrādē (integrējot investīciju un rīcības plānos iekļautos projektus, aktivitātes un pasākumus), integrējot Attīstības programmā saskaņā ar Ogres novada pašvaldības 2019.gada 21.novembra lēmumu “Par Ogres novada attīstības programmas 2021.-2027.gadam izstrādes uzsākšanu” izstrādātās Attīstības programmas 2021.-2027.gadam redakciju, kā arī ņemt vērā jau uzsāktos un ieplānotos infrastruktūras u.c. attīstības projektus.
	2. Nodrošināt Attīstības programmas un uzraudzības sasaisti ar Pašvaldības budžeta plānošanu.
	3. Stratēģiskās ietekmes uz vidi novērtējuma procedūras piemērošanas gadījumā izstrādāt vides pārskatu. Sagatavot informatīvu drukātu materiālu (bukletu), kurā ir apkopoti sabiedrībai viegli saprotamā formā galvenie Attīstības programmas mērķi un rīcības virzieni, u.c. būtiska informācija (pēc Attīstības programmas apstiprināšanas).

 **3. Attīstības programmas izstrādi veikt saskaņā ar**:

* 1. Vides aizsardzības un reģionālās attīstības ministrijas izstrādātajiem „Metodiskiem ieteikumiem attīstības programmu izstrādei reģionālā un vietējā līmenī” un metodisko materiālu „Sasaistes izveidošana starp teritorijas attīstības plānošanu un budžeta plānošanu vietēja līmenī”;
	2. Latvijas Republikas normatīvo aktu prasībām, nacionāla un reģionāla līmeņa attīstības plānošanas dokumentiem;
	3. pašvaldību, ar kurām robežojas jaunveidojamā Ogres novada administratīvā teritorija, spēkā esošajiem teritorijas attīstības plānošanas dokumentiem;
	4. Attīstības programmas izstrādes procesa plānu un provizoriskajiem izpildes termiņiem (pielikumā).
1. **Prasības sabiedrības iesaistei Attīstības programmas izstrādē:**
	1. Nodrošināt sabiedrības pārstāvju līdzdalību attīstības programmas izstrādē saskaņā ar normatīvajiem aktiem.
	2. Attīstības programmas izstrādes procesā organizēt Ogres novada ilgtspējīgas attīstības stratēģijas 2021.-2034.gadam (turpmāk – Stratēģija) un Attīstības programmas izstrādes tematisko darba grupu sanāksmes, izveidojot:
		1. Ogres, Ikšķiles, Lielvārdes un Ķeguma novadu apvienotās sektorālās darba grupas:
			1. kultūras un mākslas iestāžu pārstāvju darba grupa;
			2. veselības veicināšanas un sociālo pakalpojumu iestāžu pārstāvju darba grupa;
			3. izglītības un sporta iestāžu pārstāvju darba grupa;
			4. uzņēmumu, pašvaldības kapitālsabiedrību un tūrisma nozares pārstāvju darba grupa;
			5. jaunatnes jautājumu darba grupa.
		2. šādas teritoriālās darba grupas:
			1. Ogresgala teritoriālā darba apakšgrupa, aptver Ogres pilsētas un Ogresgala pagasta administratīvo teritoriju;
			2. Suntažu teritoriālā darba apakšgrupa, aptver Suntažu un Lauberes pagastu administratīvo teritoriju;
			3. Madlienas teritoriālā darba apakšgrupa, aptver Madlienas, Krapes un Ķeipenes pagastu administratīvo teritoriju;
			4. Taurupes teritoriālā darba apakšgrupa, aptver Taurupes, Meņģeles un Mazozolu pagastu administratīvo teritoriju.
			5. Ikšķiles teritoriālā darba apakšgrupa, aptver Ikšķiles novada administratīvo teritoriju;
			6. Lielvārdes teritoriālā darba grupa, aptver Lielvārdes novada administratīvo teritoriju;
			7. Ķeguma teritoriālā darba grupa, aptver Ķeguma novada administratīvo teritoriju.
	3. Sektorālajās darba grupās iekļauj attiecīgās jomas ekspertus, nevalstiskās organizācijas pārstāvjus.
	4. Teritoriālajās darba grupās iekļauj ikvienu interesentu.
	5. Katra sektorālā darba grupa Attīstības programmas izstrādes ietvaros tiekas vismaz 3 reizes un katra teritoriālā darba grupa tiekas 2-3 reizes, veicot šādus procesus:
		1. vidējā termiņa vīzijas un stratēģisko mērķu definēšana, SVID analīze, izmantojot *prāta vētras* metodi, kā arī balstoties uz veikto esošās situācijas izpēti un ziņojumiem par Ogres, Ikšķiles, Lielvārdes un Ķeguma novadu attīstības programmu īstenošanu – ieviešanu, nozaru datu apkopojumu;
		2. priekšlikumu sniegšana Rīcības plānam un investīciju plānam.
	6. Nodrošināt sabiedrības informēšanu un sabiedrības pārstāvju līdzdalības iespējas Attīstības programmas izstrādē:
		1. nodrošinot informācijas pieejamību internetā (informācijas regulāru atjaunošanu; atspoguļot Attīstības programmas izstrādes aktivitātes, ievietot ar Attīstības programmas izstrādi saistītos pētījumus un materiālus; nodrošināt viedokļu izteikšanas iespējas, kā arī atbildes komentāru saņemšanas iespējas uz interesējošiem jautājumiem);
		2. Stratēģijas un Attīstības programmas izstrādes ietvaros organizējot kopīgu iedzīvotāju (saskaņā ar Vides aizsardzības un reģionālās attīstības ministrijas izstrādāto „Metodiskie ieteikumi attīstības programmu izstrādei reģionālā un vietējā līmenī” 3. un 4.pielikumu (anketas saturu nepieciešamības gadījumā precizējot/papildinot) un uzņēmēju aptaujas (aptaujas organizēšana tiešsaistē un drukātu anketu formātā, rezultātu apkopošana).
		3. organizējot Attīstības programmas sabiedriskās apspriešanas sapulces (prezentāciju sagatavošana, sapulces vadība, moderēšana, rezultātu apkopošana) Ogres, Ikšķiles, Lielvārdes un Ķeguma novadu pilsētās un pagastu centros, un noslēdzošās sapulces (kurā papildus attīstības programmas projekta prezentācijai tiek sniegta informācija par iepriekš izteiktajiem priekšlikumiem);
		4. apkopojot Attīstības programmas sabiedriskās apspriešanas rezultātus un sagatavojot sabiedriskās apspriešanas informatīvā ziņojuma projektu.

**5. Attīstības programmas saturs:**

* 1. Pašreizējās situācijas raksturojums un analīze (kopīga Stratēģijas un Attīstības programmas sadaļa);
	2. Stratēģiskā daļa;
	3. Rīcības plāns un Investīciju plāns;
	4. Attīstības programmas ieviešanas uzraudzības plāns un kārtība;
	5. Pārskats par Attīstības programmas izstrādes procesu un sabiedrības līdzdalības pasākumiem.